આયોગના અધિકારીઓ વસ્ત્રાપુર પોલીસ સાથે શનિવારે રાજપથ ક્લબમાં પહોંચ્યું હતું, જ્યાં હાર્દિક કોચ તરીકે ક્લબમાં જોડાયો તે દિવસથી ગત 13 સપ્ટેમ્બર સુધીના સ્વિમિંગ પુલના સીસીટીવી ફૂટેજ માગ્યા હતા, પરંતુ બધા જ ફૂટેજ ઉપલબ્ધ ન હોવાથી 1થી 13 સપ્ટેમ્બર સુધીના જ ફૂટેજ મેળ‌વી શકાયા હતા. આયોગના ચેરમેન જાગૃતિ પંડ્યાએ કહ્યું છે કે, ‘અમારી ટીમે ફૂટેજ કબજે કર્યા છે, પણ તેમાં શું છે તેનો અહેવાલ સોમવારે ટીમ મને સુપરત કરશે. ત્યારબાદ તે અંગે હું વધુ કહી શકીશ.’ જ્યારે ક્લબના પ્રમુખ જગદીશ પટેલે કહ્યું છે કે, ‘આયોગને અમે પૂરો સહકાર આપી રહ્યા છે. એડવાન્સ કોચની બેન્ચના સ્વિમર્સ રાષ્ટ્રીય કક્ષાની સ્પર્ધામાં ભાગ લેતાં હોવાથી તેમને થોડું કડક રહેવું પડતું હોય છે, પણ અમારા માટે સભ્યોની પ્રાયોરિટી પહેલી છે.’ આ મુદ્દે કોઈ બાંધછોડ થાય નહીં.